
Nr. 3491 din 04.09.2025

                                     REFERAT DE APROBARE
la proiectul de hotarâre privind aprobarea actualizării Programului anual al achiziţiilor publice, al comunei Cozmești pentru anul 2025

	In conformitate cu prevederile art. 12 alin. (4) din Normele Metodologice din 2 iunie 2016 de aplicare a prevederilor referitoare la atribuirea contractului de achizitie publica acordului-cadru din Legea nr. 98/2016 privind achiziţiile publice, aprobate de H. G. 395/2016 în cadrul strategiei anuale de achiziţie publică, autoritatea contractantă are obligaţia de a elabora programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din strategia locală/regională/naţională de dezvoltare, acolo unde este aplicabil.
	Programul anual al achiziţiilor publice se elaborează pe baza referatelor de necesitate transmise de compartimentele autorităţilor contractante şi cuprinde totalitatea contractelor de achiziţie publică/acordurilor-cadru pe care autoritatea contractantă intenţionează să le atribuie în decursul anului următor.
	Atunci când stabileşte programul anual al achiziţiilor publice, autoritatea contractantă are obligaţia de a ţine cont de:
a) necesităţile obiective de produse, servicii şi lucrări;
b) gradul de prioritate a necesităţilor prevăzute la lit. a);
c) anticipările cu privire la sursele de finanţare ce urmează a fi identificate.
	Potrivit alin. (4) al art. 12 din Normele Metodologice din 2 iunie 2016 de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate de H. G. 395/2016, după aprobarea bugetului propriu, autoritatea contractantă are obligaţia de a-şi actualiza programul anual al
achiziţiilor publice în funcţie de fondurile aprobate.
	Programul anual al achizițiilor publice pentru anul 2025 a fost aprobat potrivit H.C.L. nr.5 din 17.01.2025, și HCL 13/21.03.2025 privind aprobarea programului anual de achiziții publice al comunei Cozmești, județul Vaslui pentru anul 2025”.

   Având în vedere necesitatea modificării acestuia prin introducerea unor noi servicii, lucrari și produse, neprevăzute inițial, și tinând cont de prevederile existente alocate prin bugetul local cu aceasta destinație pentru achizitionarea acestora, se impune inlocuirea anexelor la hotararea consiliului local arătată mai sus.
    Programul anual al achizițiilor publice se aproba de autoritatea contractantă, conform atribuțiilor legale ce îi revin, cu avizul compartimentului financiar-contabil.
   Faţă de cele arătate, supunem spre analiză şi dezbatere proiectul de hotărâre pe care vă rugăm să-l aprobaţi în forma prezentată.



Inițiator,
Primarul comunei Cozmești
  Hristache SIMA

